# Kesha

| Kesha |
| --- |
|  |
| Ψευδώνυμο | Ke$ha |
| Γέννηση | Κέσα Ρόουζ Σέμπερτ 1 Μαρτίου 1987 (1987-03-01) Λος Άντζελες, Καλιφόρνια, Η.Π.Α. |
| Χώρα πολιτογράφησης | Ηνωμένες Πολιτείες Αμερικής |
| Σπουδές | Franklin High School, Brentwood High School και Κολέγιο Μπάρναρντ |
| Ιδιότητα | τραγουδιστής, τραγουδοποιός, ράπερ, ηθοποιός, συνθέτης, υπέρμαχος των δικαιωμάτων των ζώων, σκηνοθέτης κινηματογράφου, τραγουδιστής-τραγουδοποιός, σχεδιαστής, pop musician και μουσικός |
| Γονείς | Pebe Sebert |
| Αδέλφια | Lagan Sebert (μεγαλύτερος αδελφός) |
| Όργανα | φωνή, κιθάρα, πληκτροφόρο, συνθεσάιζερ, όρθιο πιάνο και κρουστό μουσικό όργανο |
| Είδος τέχνης | Ηλεκτροπόπ, ντανς ποπ, Σινθ ποπ, ποπ ροκ, Ποπ-Ραπ, ροκ, χορευτική μουσική και κάντρι μουσική |
| Βραβεύσεις | Genesis Awards και Time 100 (2018) |
| Ιστοσελίδα | Επίσημος ιστότοπος |
| Υπογραφή |
|  |
|  Σχετικά πολυμέσα |
|

Η **Κέσα Ρόουζ Σέμπερτ** (αγγλικά: *Kesha Rose Sebert*, 1 Μαρτίου 1987), γνωστή επαγγελματικά ως **Ke$ha**, είναι Αμερικανίδα τραγουδίστρια και τραγουδοποιός.

Το 2005, σε ηλικία 18 ετών, η Kesha υπέγραψε συμβόλαιο με τη δισκογραφική εταιρεία του Δρ. Λουκ, Kemosabe Entertainment. Αν και ήταν ενεργή μουσικός από τότε, κάνοντας φωνητικά και γράφοντας τραγούδια για άλλους καλλιτέχνες, αναδείχτηκε στις αρχές του 2009 με τη συμμετοχή της στο νούμερο ένα σινγκλ του ράπερ Flo Rida, "Right Round." Το ντεμπούτο άλμπουμ της, *Animal* και η πρώτη της εκτεταμένη εκτέλεση, *Cannibal*, κυκλοφόρησαν το 2010. Η ανευλαβής μουσική και η εικόνα της Kesha την ώθησαν στο να αποκτήσει άμεση εμπορική επιτυχία, με το *Animal* να κάνει ντεμπούτο στην Αμερική ως το νούμερο ένα άλμπουμ. Ακόμη, τα σινγκλ "Tik Tok" και "We R Who We R" από το άλμπουμ κατέκτησαν την πρώτη θέση μεταξύ άλλων τραγουδιών από το άλμπουμ και την επανακυκλοφορία του που έφτασαν στην πρώτη δεκάδα. Το ίδιο διάστημα, συνέχισε να γράφει τραγούδια για άλλους καλλιτέχνες, συμπεριλαμβανομένου του τραγουδιού "Till the World Ends" για τη Μπρίτνεϊ Σπίαρς. Το *Warrior*, το δεύτερο άλμπουμ της Kesha κυκλοφόρησε το Δεκέμβριο του 2012 και παρήγαγε το όγδοο τραγούδι της που έφτασε στην πρώτη δεκάδα, το "Die Young".

Τον Αύγουστο του 2017, η Kesha κυκλοφόρησε τον τρίτο της δίσκο *Rainbow*, παράγοντας το τραγούδι "Praying", το οποίο έφτασε μέχρι και σε δεκάδα σε ορισμένα charts.

Ύστερα μετά την περιοδεία που ακολούθησε για να προωθήσει το άλμπουμ της Rainbow, μοιράστηκε πληροφορίες ενημερώνοντας τους θαυμαστές της πως δουλεύει σε νέο άλμπουμ,μετά από πολύ καιρό αφού τελείωσε με τις ετοιμασίες για το νέο album... Ανακοίνωσε το νέο της album με τίτλο High Road το οποίο κυκλοφορεί στις 31 Ιανουαρίου 2020. Σύμφωνα με την Kesha το High Road είναι μια μίξη από κάθε άλμπουμ της και φυσικά επιστρέφει στο είδος με το οποίο ξεκίνησε (δηλαδή την ποπ μουσική).

## Δίκη με τον Δρ. Λουκ

Η Κέσα κατηγόρησε τον Δρ.Λουκ πως από την αρχή της επαγγελματικής συνεργασίας τους την πρόσβαλε ψυχικά, τη βίασε, δημοσίευε άρθρα κατά της ίδιας αλλά και της οικογένειάς της και τέλος της έδινε ναρκωτικά για να αδυνατίσει. Έκανε δίκη εναντίον του για να σπάσει το συμβόλαιό τους αλλά τελικά στις 19 Φεβρουαρίου του 2016 απορρίφθηκε προσωρινά.

## Προσωπική ζωή

### Σχέσεις

Από τον Μάιο μέχρι τον Αύγουστο του 2011 είχε σχέση με τον ράπερ T-Pain. Από το 2014 μέχρι το 2021 είχε μακρόχρονη on-off σχέση με τον Μπραντ Ασενφέλτερ.

### Πολιτική

Η Κέσα υπήρξε ειλικρινής επικριτής του πρώην προέδρου των ΗΠΑ, Ντόναλντ Τραμπ. Είχε γράψει μάλιστα το τραγούδι «Woman» το 2018, σε ένδειξη διαμαρτυρίας για ένα σεξιστικό σχόλιο του. Το 2024 ενέκρινε την Κάμαλα Χάρις στις προεδρικές εκλογές των Ηνωμένων Πολιτειών Αμερικής.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Kesha στο Wikimedia Commons
* Επίσημη ιστοσελίδα